L'àmbit lingüístic inclou les àrees de llengua catalana i literatura, llengua castellana i literatura i llengües estrangeres.
L'objectiu primordial és que els alumnes siguin capaços de dur a terme les tasques de comunicació que els permeti expressar la seva comprensió de la realitat, relacionar-se, integrar, comprendre, valorar i comunicar la seva cultura i sentiments, amb la utilització del llenguatge verbal oral i escrit i el no verbal emprant els mitjans audiovisuals i les tecnologies digitals.
Document de desplegament i identificació de les competències bàsiques pròpies de l'àmbit a l'etapa primària
L'expressió oral implica el coneixement d'un lèxic i d'unes estructures morfosintàctiques i textuals.
Per comprendre, el lector necessita reconèixer les lletres, les paraules, les frases, i també interpretar el missatge que porta el text.
L'expressió escrita és la capacitat d'utilitzar l'escriptura com una activitat que permet comunicar-se, organitzar-se, aprendre i participar en la societat.
Implica un suport i un sistema de representació gràfica del llenguatge que té la qualitat de fixar el missatge i mantenir-lo en el temps.
Escrivim per demanar informació, per transferir coneixement, per intentar convèncer, per comunicar sentiments i vivències, per plaer...; per tant, en qualsevol escrit s'hi reflecteix la intenció i la contextualització.
Per poder gaudir del fet literari, el lector ha de poder interpretar correctament els recursos lingüístics i estilístics que els autors utilitzen i ha de conèixer de manera bàsica el context i circumstàncies en què una obra ha estat produïda.
Es parteix de la idea que aprendre llengües és, abans que altra cosa, aprendre a comunicar-se amb altres persones, a prendre contacte amb distintes realitats i a assumir la pròpia expressió com a modalitat fonamental d'obertura als altres.
Document de desplegament i identificació de les competències bàsiques pròpies de l'àmbit de l'etapa primària
La comunicació oral és l'activitat més freqüent i universal que els parlants de qualsevol llengua duen a terme i implica la capacitat de comprendre i expressar missatges orals tenint present la situació comunicativa.
En el cas de les llengües estrangeres, aquesta dimensió vertebra la resta de dimensions.
L'expressió oral en llengües estrangeres implica el coneixement d'un lèxic, d'uns elements morfosintàctics i textuals, d'uns elements fonètics i fonològics i d'uns elements comunicatius no verbals.
En aquesta dimensió, tant si es tracta de lectura silenciosa com de lectura en veu alta, hi intervenen diverses habilitats, com ara les perceptives, la memòria, les habilitats de descodificació, la inferència, l'anticipació, la imaginació, l'exploració ràpida i la identificació de les referències anteriors i posteriors.
L'escriptura és una activitat que permet participar en situacions comunicatives amb diverses finalitats concretes sense que l'emissor i el receptor hagin de coincidir simultàniament en l'espai ni en el temps.
Ara bé, escriure en una llengua estrangera en aquesta etapa comporta també focalitzar l'aprenentatge en els aspectes formals (construcció de les frases, selecció del lèxic...).Un aprenent de llengües estrangeres ha de ser capaç de transferir els aprenentatges adquirits en les altres llengües curriculars, especialment pel que fa a les estratègies de producció de textos i al coneixement discursiu.
La literatura s'entén com l'activitat creativa de comprensió i producció de textos senzills, tant orals com escrits i audiovisuals, que busca causar en el receptor una reacció també emocional i estètica.
El paper de la dimensió literària és rellevant en l'aprenentatge de llengües estrangeres.
La tradició literària escrita inclou els poemes, les cançons, els contes, les llegendes, les vinyetes, els còmics, els àlbums, els anuncis, etc. També s'incorpora dins de l'àmbit d'aquesta competència la tradició audiovisual, entesa com les d'obres que integren la imatge amb la paraula oral i/o escrita.
La dimensió plurilingüe i intercultural ha estat també plantejada en el desplegament de les competències de les àrees de llengua catalana i castellana en les quals es fa èmfasi en la necessitat de dotar l'alumne d'una consciència de la diversitat lingüística.
L'àrea de llengües estrangeres té, encara més, un paper imprescindible a l'hora de posar l'accent en l'enfocament plurilingüe, ja que facilita la posada en contacte d'estructures i conceptes entre les llengües conegudes per l'alumne i les que va aprenent.
Llengua catalana i Llengua castellana
Seqüenciació dels criteris d'avaluació (Llengua catalana)
Seqüenciació dels criteris d'avaluació (Llengua castellana)
Seqüenciació dels criteris d'avaluació (Primera llengua estrangera)
Àrea de segona llengua estrangera - Continguts
Àrea de segona llengua estrangera - Criteris d'avaluació
Àrea de llengua catalana i literatura - Segon cicle EI i cicle inicial EP
Àrea de llengua catalana i literatura - Cicle superior EP i primer curs ESO
De les diferents llengües, es destaquen els recursos que es troben al document Recursos àmbit lingüístic educació primària.